section_heading: Posljednje godine i smrt
paragraph_text: Kralj mu se odužio tako što mu je darovao nove posjede i titule, kao i potvrdio stare, pa je, na primjer, 1311. godine, zajedno sa sinom Fridrikom III., postao požeški župan, 1315. „trajni gospodar Senja“, a darovnicom datiranom 20. rujna 1316. dobio potvrdu vlasništva nad Otočcem i Gackom (koje je imao od 1300. godine). U jednom dokumentu spominje se kao „knez krčki, modruški, vinodolski i senjski“.